Държавен вестник, бр. 50, 2015 г., стр. 47

БРОЙ  50	
Д Ъ Р Ж А В Е Н  В Е С Т Н И К 	
СТР.  47  
ното земеделие в страната, като целта му е 
подпомагане развитието и производството 
на биологични продукти в страната и в 
чужбина, предоставяне на по-големи иконо­
мически възможности на производителите 
на биологични суровини и продукти от тях 
чрез създаването на по-добри условия за 
тяхната работа, повишаване качеството и 
конкурентоспособността на продукцията на 
биологични суровини и продукти в страната 
и в чужбина, въвеждане на биологичните 
продукти на българския пазар, изграждане 
на лоялна конкуренция между производи­
телите на органични суровини и продукти.
С оглед предмета на дейност и целите 
на сдружението – жалбоподател, регистри­
рано да представлява своите членове при 
формиране на държавната политика и да 
участва в процесите на вземане на решения 
на национално и местно ниво в сферата на 
земеделието, Върховният административен 
съд приема, че е налице правен интерес от 
оспорване на подзаконовия административен 
акт, предмет на оспорването.
Редакцията на оспорените чл. 16а, ал. 3 
(частично) и ал. 4 и чл. 16и, ал. 2 от Наредба 
№ 105 от 22 август 2006 г. е по силата на 
Наредбата за изменение и допълнение на 
наредбата (ДВ, бр. 22 от 11 март 2014 г., в 
сила от същата дата).
Наредбата е подзаконов нормативен акт 
съгласно определението по чл. 75, ал. 1 АПК. 
Издадена е от компетентен орган в предви­
дената от закона форма и въз основа на за­
конова делегация – чл. 30, ал. 6 от Закона за 
подпомагане на земеделските производители 
(ЗПЗП). Изпълнена е процедурата по чл. 78 
АПК, чл. 37, ал. 1 от Закона за нормативните 
актове и чл. 5, ал. 5 от Конституцията на 
Република България.
Проектът за изменение на Наредба № 105 
от 2006 г., в частност оспорените от жалбопо­
дателя текстове в нея, е обявен на интернет 
страницата на Министерството на земедели­
ето и храните, видно от писмо № 93-12379 
на дирекция „Връзки с обществеността и 
протокол“. Предоставена е възможност заин­
тересуваните лица да направят предложения 
или възражения в 14-дневен срок. Такива не 
са постъпили.
За предложения проект за изменение на 
подзаконовия нормативен акт е извършено 
съгласуване с всички органи и организа­
ции, които имат отношение към него. В 
административната преписка са приложени 
уведомителни писма, както и становищата 
по проекта за предложеното изменение. Ста­
новищата са обсъдени и резултатите от тях 
са обобщени в приложена по делото таблица.
Материалите от административната препис-
ка установяват, че проектът за изменение на 
подзаконовия нормативен акт е продиктуван 
от общото задължение на страните – член­
ки на ЕС, да гарантират поддържането на 
съотношението на земята за постоянни па­
сища спрямо общата земеделска площ с цел 
избягването на санкции за България, проце­
дурата по създаването на специализирания 
слой „Постоянни пасища“ с цел осигуряване 
на по-ефективно и коректно изпълнение на 
изискванията за плащанията на земеделските 
стопани. Подробни съображения за приемане 
на процесното изменение на подзаконовия 
нормативен акт са изложени в доклада на 
зам.-министъра на земеделието и храните и 
в доклада на Главна дирекция „Земеделие и 
регионална политика“. Установено е, че не 
е необходимо допълнително финансиране за 
новорегламентираните „теренни проверки“ в 
чл. 16а, ал. 3 и 4 и чл. 16и, ал. 2 от наредбата.
Като взе предвид изложеното, Върховни­
ят административен съд приема, че не са 
допуснати съществени нарушения на адми­
нистративнопроизводствените правила при 
приемане на подзаконовия нормативен акт. 
Спазени са принципите по чл. 26, ал. 1 от 
Закона за нормативните актове (ЗНА) – обос­
нованост, стабилност, откритост и съгласу­
ваност. Изпълнено е изискването на чл. 26, 
ал. 2 ЗНА – публикуване в интернет стра­
ница и срок за предложения и възражения. 
Подзаконовият нормативен акт е мотивиран 
съгласно изискванията на чл. 28, ал. 3 ЗНА.
Върховният административен съд приема, 
че оспорените текстове от Наредба № 105 от 
2006 г. противоречат на материалния закон 
по следните съображения:
Съгласно чл. 37 ЗПЗП интегрираната сис­
тема за контрол включва административни 
проверки на подадените заявления за подпо­
магане и проверки на място. Съгласно ал. 2 
на посочения текст Разплащателната агенция 
извършва административни проверки на 
подадените заявления чрез интегрираната 
информационна система, като съпоставя 
данните от заявленията с данните от регис­
трите. Съгласно чл. 37, ал. 4 ЗПЗП проверките 
на място се извършват чрез инспекция на 
земеделското стопанство и чрез методи на 
дистанционно управление.
Системата за интегриране и контрол, 
регламентирана със Закона за подпомагане 
на земеделските стопани, е в съответствие 
с европейското законодателство – Регламент 
(ЕО) № 73/2009, в който е предвидено, че 
административните проверки се допълват 
от система проверки на място. В Регламент 
(ЕО) № 1122/2009 е предвидено, че адми­
нистративните проверки, посочени в чл. 20 
от Регламент (ЕО) № 73/2009, позволяват